Կարևոր մի հանգամանք. – Նշված նախագծերի վերաբերյալ առաջարկների մշակման ընթացքում անխուսափելի զգացվում էր Էսպո-Կոնվենցիայի կանխարգելիչ, կարգավորիչ դրույթների ներդրման հրատապությունը ոչ միայն բնապահպանության ոլորտում, այլև՝ երկրի տնտեսության տարբեր ոլորտները կարգավորող օրենքներում: Էսպո-Կոնվենցիայի վավերացման շնորհիվ ՀՀ տնտեսության տարբեր ոլորտներում ՇՄԱԳ ընթացակարգերի ներդրումը պահանջված է դեռևս 1997 թվականից: Տնտեսական զարգացման նպատակ հետապնդող ընդերք-օգտագործողները, գյուղատնտեսության, քաղաքաշինության, քիմիական, շինանյութերի, էներգիայի արտադրության և այլ ոլորտների նախաձեռնողներն առաջնորդվում են իրենց հիմնական գործունեության ոլորտները կարգավորող օրենսդրությամբ և էկո-խախտումների կանխարգելման հրատապությունը գիտակցում են ոչ լիարժեք: Բազմաթիվ նախաձեռնողներ, խուսափելով բարձր ռիսկերը նվազեցնող բնապահպանական միջոցառումներ պլանավորել (արտադրության ինքնարժեքը մեծանում է), էկո-փորձաքննության ընթացքում ամբողջովին ենթակա են եղել բնապահպանության նախարարության չարաշահումներին, քանի որ գործող օրենսդրությունում բացակայել են ազդեցության գնահատման –կարգավորման որոշակի պահանջները: 18 տարի շարունակ էկո-փոորձաքննության լիազոր մարմինը նախաձեռնող-գործարարներին փորձաքննական եզրակացություններ է հանձնել ՇՄԱՓ1 օրենքի 7-րդ հոդվածով և 15-րդ հոդվածի 2-րդ մասով նախատեսված պահանջների բացակայության պայմաններում: Եվ փորձը ցույց է տալիս, որ չարաշահումների հետևանքով նախագծերի տնտեսական գրավչությունն ավելի նվազել է (իրական ինքնարժեքը սպասվածից ավելի է մեծացել):